Ике Лилиянең нинди уртак яклары бар?

	Эстрадада Алинә Сафиуллина һәм Эльвира Хамматова, Эльмира Сөләйманова һәм Ильмира Нәгыймова кебек дуэтлар популярлашып китте. Ике чибәр, талантлы җырчы Лилия Гыйматдинова һәм Лилия Хәйруллина да уртак проект өстендә эшли. Яңа дуэт "Лилияләр" исемле җыр яздырып, бертөрле костюмнар да тектерергә өлгергән инде.	 - Күптәннән үземнең cольный концертларымны оештырырга хыяллана идем. Ләкин андый зур эшне үземә генә башкарып чыгарырга куркыта, аннан соң җаваплылыгы да зур. Шундый уйлар белән йөргәндә, беркөнне Лилия шалтыратты һәм бергә концерт оештырырга тәкъдим итте. Мин ризалаштым. Лилияне яхшы беләм, уртак якларыбыз да күп: икебез дә Чаллыдан, икешәр улыбыз бар, буйларыбыз да бер тирә, йөз-кыяфәт белән дә охшаганбыз, диләр. Тавышның да туры килгән яклары бар. Һәм икебез дә сулагай икән! - дип сөйләде Intertat.ru хәбәрчесенә Лилия Хәйруллина.

Хәзерге вакытта кызлар яңа һәм үзенчәлекле программа әзерләү белән мәшгуль. "Көзгә Татарстанның Арча, Әтнә, Лаеш, Кукмара, Балтач һәм башка районнарында, аннан соң исә Чаллыда, Казанда концерт куярга уйлыйбыз", – ди Лилия. Ул шулай ук икенче җыентыгын чыгару өстендә эшләвен дә белдерде. 
	Эльвира ШАКИРОВА	
Интертат.ру

	№ --- | 19.02.2016	


